Rangsang Tuban (Hanacaraka)/Kaca 52


Alihaksara
/kaca 052/

rut laleyaning udyana ; tumratap ing galih ; esmu sumeḍot kados tindakipun sang pangéran ;  warihkusuma ;  dangu dipun awasaken ; kumeḍap tesmak ;  wasana tetela,yen ingkang lumampah ; ingkang dados pangajabipun ing tawang ;  enggal dipun palajengi ; agurawalan lajĕng dipun rangkul sarwi lara karuna sambat amelas asih ; 
"nyawa ; ingkang kula entosi meh dumugi ing pejah ; sawek katingal sapunika" ;  sang pangéran kaget ing galih dipun palajengi ; sarta dipun rangkul ing putri ayu ;  ananging ing galih lajĕng sumerep ; yen putri punika ingkang dados telenging galih ingkang rayi dewi wresti ; mila ; enggal gentos rinangkul ;  sarta dipun arasi sarwi muwun ; dangu sami tangis tinangisan ; 
sang putri ; lajĕng pinonḍong ḍateng ing yasakambang ; boten suwala ;  ananging sareng baḍé  kasarekaken ; sanget ing panyengkahipun ;  sang pangéran eram salebeting galih ; ngendeli karsanipun amurwaresmi ; sarwi ngandika linud ing pangela ela ; 
"yayi ; kang sawang kumala sarta kang bisa nyambung dawaning umurku ;  apa ; kang dadi darunane ; anampik sihé  pun kakang kang salawasé  ora bisa ilang ilang?"
aturipun ; sang putri ; "kakangmas ; namung kanḍega samante

jv Basa Jawa (Javanese)
Rangsang Tuban